**Егер саған бірдеңе керек болса, маған айт**

***«Тәңір Ие рақым етіп сыйлаған алуан түрлі рухани дарындарыңды жақсылап қолданыңдар. Әрқайсыларың қабылдаған дарындарыңмен бір-біріңе адал қызмет етіңдер»***

***(Петірдің 1-хаты 4:10)***

Біреудің бір қиын жағдайға түсіп қалғанын көргенде, біз әдетте: «Егер саған бірдеңе керек болса, маған айт» деп көмектескіміз келеді. Сондай кезде, біз сол адам үшін алаңдап, басқа не айтарымызды, не істерімізді білмей қаламыз.

Анна Куинлан есімді әйел, өзінің ауыр жағдайға түсіп қалған досына қолдау көрсеткісі келіп, ұялы телефон арқылы мынадай бірнеше таңдау ұсынысы бар хабар жібереді:

«Жағдайың қалай? Төмендегілердің бірін таңдасан болады! 1) Бүгін сағат 3:30-дан кейін кез келген уақытта мен балаларыңды алып, оларға кешкі ас беріп, олармен біраз уақыт өткіземін. 2) Мен сенің таңдауың бойынша тамақ жеткізу қосымшасы арқылы саған кешкі ас жіберемін (Бұл ұсыныс осы аптаның және келесі аптаның кез келген күні жарамды) 3) Мен бүгін дүкенге барамын, егер саған бір нәрсе керек болса, маған жаза сал, мен сол затты алып, үйіне дейін жеткіземін, уайымдама, сөйлеспесек те болады, жай ғана есігіңнің алдына қойып кетемін. 4) Егер материалдық көмек қажет емес болса, мен сен үшін мінажат ете аламын!”.

Аннаның досы, соңғы қалған дәретхана қағазының суретімен жауап берді. Сол күні түстен кейін оның есігінің алдында бірнеше дәретхана қағазы жатқан еді.

Киелі кітапта былай делінген: «Тәңір Ие рақым етіп сыйлаған алуан түрлі рухани дарындарыңды жақсылап қолданыңдар. Әрқайсыларың қабылдаған дарындарыңмен бір-біріңе адал қызмет етіңдер» (1 Петір 4:10).

Бәріміз жай ғана: «Егер саған бірдеңе керек болса, маған айт» деп айтудан басқа, қиын жағдайға түскен адамдар үшін шынымен пайдалы не нәрсе істей алатынымыз туралы көбірек ойланайықшы!